|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Notat

|  |
| --- |
| Saksbehandler/innvalgsnr: |
| Liv Marie Nygaard - 22073742 |
| Vår dato: | 19.09.2013 |
| Vår referanse: | 2010/004462-048 |
|  |  |
|  |

 |
| Til: | Postmottak sør, Postmottak øst, Postmottak vest, Postmottak midt, Postmottak nord |
| Fra: | Trafikksikkerhetsseksjonen |
| Kopi: |  |

|  |
| --- |
| Tilstandsundersøkelse kap 8/2012 - Privat øvelseskjøring |

**1. Innledning**

Tilstandsundersøkelse kap 8/2012 – Privat øvelseskjøring, ble gjennomført i månedene januar til og med august. Undersøkelsen ble foretatt blant førerkortkandidater under 19 år.

1. **Bakgrunn**

Hensikten med å senke øvelsesalderen for bil fra 17 til 16 år i oktober 1994 var å gi mulighet til mer øvelseskjøring og trening på vegen før førerprøven. Målet med denne ordningen er å senke ulykkesrisikoen for unge bilførere. Et sentralt tiltak for trafikksikkerhetsarbeidet rettet mot trafikanten i NVVP-perioden 1998 – 2007 var derfor å motivere og legge tilrette for privat øvelseskjøring på landsbasis.

Samtidig med senking av alder for øvelseskjøring, sørget myndighetene for opphevelse av restriksjonene på hvor det er lov å øvelseskjøre.

1. **Metode**

Undersøkelsen har vært en spørreundersøkelse blant førerkortkandidater under 19 år. Førerkortkandidatene fikk spørreskjemaet elektronisk rett etter at de hadde vært oppe til teoriprøven.

**4. Tidligere undersøkelser**

Undersøkelsen ble for første gang utført elektronisk i 2008. Undersøkelsen ble lagt inn som en hale til teoriprøven som kandidaten klikket seg inn på når teoriprøven var gjort. Halen ble liggende ute fra og med 15. juni til og med 1. august. Fordelen med å gjøre undersøkelsen tilgjengelig digitalt er blant annet at det vil være enklere for trafikkstasjonene å betjene den (vil kreve mindre ressurser), at den riktige målgruppen ble nådd (17-19 år) og at færre skjema ville bli feil fylt ut.

Undersøkelsen i 2008 må sees som en test. Dette skyldes flere forhold:

* I forhold til antall gjennomførte teoriprøver i aldersgruppen 17-19 år var det få som svarte på undersøkelsen (< 15 %).
* Selv om utfyllingen av skjemaet tar under 3 minutter var det mange som startet undersøkelsen, men ikke gjennomførte den.
* Skjema som var delvis utfylt måtte sluttføres av personell på trafikkstasjonene for at en ny prøve skulle kunne gjennomføres**.**

Tilstandsundersøkelsen som ble utført i 2008 viste at øvelseskjøring var mest utbredt fra fylte 17 år. For landet totalt, øvelseskjørte 70,6 % av ungdommen 1 gang i uken eller oftere, mens 29,4 % øvelseskjørte sjeldnere enn 1 gang i uken. Totalt antall timer øvelseskjøring pr elev lå på 96,5. Dette var en nedgang på ca 1,5 time i forhold til 2007.

I undersøkelsen som ble startet i januar 2009 ble det lagt inn en tidsforsinkelse som avslutter en besvarelse hvis det ikke har hendt noe med den innen 5 minutter. Besvarelsen ble da ikke med i undersøkelsen.

Tilstandsundersøkelsen som ble utført i 2009 viste at øvelseskjøring var mest utbredt fra fylte 17 år. For landet totalt, øvelseskjørte 63 % av ungdommen 1 gang i uken eller oftere, mens 37 % øvelseskjørte sjeldnere enn 1 gang i uken. Totalt antall timer øvelseskjøring pr elev lå på 96,5. Dette er en nedgang på 10 timer i forhold til i 2008.

På grunn av tekniske problemer i databasen ble undersøkelsen ikke gjennomført i 2010. Resultatene fra undersøkelsen i 2011 ble derfor sammenlignet med resultatene fra 2009.

|  |
| --- |
| **5** **Resultater fra undersøkelsen 2012 sammenlignet med 2011** |

Totalt kom det inn 2 995 riktig utfylte spørreskjemaer, fordelt på bostedstypene: Oslo området, større by (mer enn 50 000 innbyggere), mindre by (mellom 2 og 50 000 innbyggere)

og landområde-/mindre tettsted (mindre enn 2 000 innbyggere). Av disse var 1 335 jenter og

1 660 gutter. Antall spørreskjema er omtrent det samme som i 2011.

Figurene 1, 2, 3 og 4 viser hvor ofte kandidaten øvelseskjørte, fordelt på bostedstype og alder.

Figur 1 - Hvor ofte øvelseskjørte du, Oslo området

I Oslo området svarte 41 % av førerkortkandidatene mellom 16 og 17 år at de øvelseskjørte én gang i uken eller mer. Dette er en nedgang på ca. 2 prosentpoeng i forhold til undersøkelsen i 2011. For førerkortkandidatene mellom 17 og 18 år svarer 59 % det samme. I forhold til 2011 er dette en nedgang på ca. 7 prosentpoeng.

Figur 2 - Hvor ofte øvelseskjørte du, Større by, med mer enn 50.000 innbyggere

Av førerkortkandidatene som bor i større by med mer enn 50 000 innbyggere og er mellom 16 og 17 år svarer 44 % at de øvelseskjørte en gang i uken eller mer. For førerkortkandidatene mellom 17 og 18 år svarer 63 % det samme. Dette viser en økning på ca. 2 prosentpoeng for begge aldersgruppene.

Figur 3 - Hvor ofte øvelseskjørte du, Mindre by, dvs. mellom 2.000 og 50.000 innbyggere

I mindre byer, med mellom 2 000 og 50 000 innbyggere, svarte 48 % av førerkort-kandidatene mellom 16 og 17 år at de øvelseskjørte en gang i uken eller mer. Dette er en nedgang på 5 prosentpoeng. For førerkortkandidatene mellom 17 og 18 år svarer 64 % det samme. Dette er en nedgang på 2 prosentpoeng for denne aldersgruppen, i forhold til undersøkelsen i 2011.

Figur 4 - Hvor ofte øvelseskjørte du, Landområde-/mindre tettsted, dvs. mindre enn 2.000 innbyggere

I landområder-/mindre tettsteder, med mindre enn 2 000 innbyggere, svarte 57 % av førerkortkandidatene mellom 16 og 17 år at de øvelseskjørte en gang i uken eller mer. For førerkortkandidatene mellom 17 og 18 år svarer 70 % det samme. I forhold til undersøkelsen

i 2011 viser dette samme resultat for begge aldergruppene.

Figurene viser at det er kandidatene som bor i Landområder/mindre tettsteder som øvelseskjører mest fra de er 16 år. Øvelseskjøringen er, som tidligere år, mest utbredt fra kandidaten fyller 17 år.

Figur 5 - Hvor ofte øvelseskjørte du – Landet totalt

Figur 5 viser at for landet totalt øvelseskjører 50 % av kandidatene, én gang i uken eller mer, når de er mellom 16 og 17 år. Når det gjelder kandidater mellom 17 og 18 år og kandidater fra 18 år til nå, svarer henholdsvis 67 % og 69 % at de øvelseskjører én gang i uken eller mer. For de to yngste aldersgruppene viser årets undersøkelse en nedgang på hhv 2 og 3 prosentpoeng, mens den for aldersgruppen 18 – 19 år viser det samme som i 2011.

Figur 6 – Kjøretimer ved trafikkskole fordelt på antall og alder

Figur 6 viser andel av totalt antall kjøretimer fordelt på alder. Figuren viser at kandidatene har få timer ved trafikkskole før de fyller 17 år.

Beregninger viser at førerkortkandidatene som er under 19 år, øvelseskjører ca. 107,5 timer i gjennomsnitt fra de er 16 år til de får førerkortet. Dette er en økning på 5,5 timer i forhold til undersøkelsen som ble utført i 2011.

Tabell 1 - Antall timer øvelseskjøring fordelt på regioner

|  |  |
| --- | --- |
| Region  | Antall timer |
| Øst | 107,4 |
| Sør | 111,0 |
| Vest | 106,4 |
| Midt | 108,4 |
| Nord | 101,8 |

Tabell 1 viser at det på regionsnivå er det en forskjell på 9,2 timer privat øvelseskjøring, fra Region sør hvor ungdommene øvelseskjører mest, til Region nord hvor ungdommene øvelseskjører minst.

 Tabell 2 – Hvor fikk du informasjon fra om at øvingskjøring var tillatt fra 16 år?

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Jenter |  |  |  | Gutter |  |  |
|  | 2008 | 2009 | 2011 | 2012 | 2008 | 2009 | 2011 | 2012 |
| Foreldre/foresatte | 42 % | 43 % | 44 % | 44 % | 42 % | 38 % | 43 % | 48 % |
| Kamerater | 11 % | 8 % | 9 % | 8 % | 10 % | 9 % | 8 % | 7 % |
| Skolen | 13 % | 9 % | 8 % | 9 % | 16 % | 15 % | 12 % | 12 % |
| Statens vegvesen | 30 % | 29 % | 27 % | 28 % | 32 % | 28 % | 27 % | 25 % |
| Andre | 4 % | 12 % | 11 % | 11 % | 1 % | 10 % | 9 %  | 8 % |
| Fikk ikke slik info | 0 % | 0 % | 1 % | 1 % | 0 % | 0 % | 1 % | 1 % |

Tabell 2 viser at informasjonen om øvelseskjøring når fram til ungdommen. De fleste får denne informasjonen fra sine foreldre/foresatte og i fra Statens vegvesen.

Figur 7 – Har du og/eller ledsageren din vært på informasjonsmøte om øvingskjøring arrangert av Statens vegvesen?

35 % av jentene og 37 % av guttene svarte at de hadde vært, enten alene eller sammen med ledsageren sin, på informasjonsmøte arrangert av Statens vegvesen. Dette er omtrent det samme som i 2011.

Figur 8 – Har ledsageren din vært med på en eller flere kjøretimer ved trafikkskole sammen med deg?

Figur 8 viser at svært få av ledsagerne har vært med på en eller flere kjøretimer ved trafikkskolen sammen med kandidaten. Dette gjelder uansett bostedstype.

1. **Måloppnåelse**

I forbindelse med arbeidet med Statens vegvesens handlingsprogram for 2010 – 2013 er målet for privatøvelseskjøring for førerprøvekandidater justert. Det reviderte målet er at førerprøve-kandidatene i gjennomsnitt skal øvelseskjøre privat minst 140 timer før førerprøve klasse B, innen 2014.

Beregninger viser at førerprøvekandidatene, som er under 19 år, øvelseskjører 107,5 timer i gjennomsnitt fra de er 16 år til de får førerkortet. Dette er en økning på 5,5 timer i forhold til undersøkelsen i 2011.

1. **Oppsummering**

Før man fyller 17 år foregår svært lite kjøretrening ved trafikkskole. Dette gjelder uansett bostedstype.

Ungdommene driver mer privat øvelseskjøring etter at de fyller 17 år enn før de fyller 17 år. Halvparten øvelseskjører da 1 gang i uken eller mer.

Registreringene viser at 99 % av førerprøvekandidatene hadde fått informasjon om at det var tillatt å øvelseskjøre fra de var fylt 16 år. Dette er samme resultat som ved undersøkelsen i 2011.

35 % av jentene og 37 % av guttene svarte at de hadde vært alene eller sammen med ledsageren sin på informasjonsmøte om øvingskjøring arrangert av Statens vegvesen.

Ca. 14 % av jentene og guttene svarte at ledsageren hadde vært med på en eller flere kjøretimer ved trafikkskole.

|  |
| --- |
| Målet er at de mellom 16 og 18 år skal øvelseskjøre 145 timer privat før de går opp til førerprøven som 18 åring. Dette målet er ikke nådd, og beregningene viser at omfanget i gjennomsnitt ligger på 107,5. Dette er en økning i antall timer øvelseskjøring i forhold til undersøkelsen i 2011.  |